Kauko

Kauko on suomalainen henkilönnimi, yleensä miehen etunimi. Kauko on käytössä myös sukunimenä. == Alkuperä == Kauko liittyy muinaissuomalaisiin henkilönnimiin Kauka, Kauki, Kaukia ja Kaukoi, joiden merkitys lienee ollut ’etäällä asuva’, ’etäinen’. Nimiryhmästä on kehittynyt myöhemmin useita sukunimiä, Kaukon lisäksi esimerkiksi Kaukonen, Kaukola, Kaukanen, Kaukinen ja Kaukiainen. Kaukon yleistyminen etunimenä ajoittuu kansallisromanttiseen kauteen. Nimen käyttöönottoa ehdotti H. A. Reinholm Uudessa Suomettaressa vuonna 1879. Kaukon on nähty pohjautuvan nimiin Kaukamoinen ja Kaukomieli, jotka esiintyvät kansanrunoissa. Kalevalassa Kauko, Kaukomieli on Lemminkäisen kertonimi. Tosiasiassa nimi on vanhempi; kansanrunous on vain tehnyt sen uudelleen tunnetuksi. == Yleisyys == Etunimi Kauko on ollut Suomessa yleinen varsinkin 1920- ja 1930-luvuilla syntyneillä.Etunimet, s. 129. Digi- ja väestötietoviraston tietojen mukaan nimi oli vuoden 2019 loppuun mennessä annettu 24 039 miehelle ja ainakin neljälle naiselle. Lisäksi Kauko on kirjattu väestötietojärjestelmään helmikuuhun 2023 mennessä 637 suomalaisen sukunimeksi. Luvussa ovat mukana kuolleet ja sukunimeä vaihtaneet. Nykyisenä sukunimenä Kauko oli tuolloin runsaalla 325 ihmisellä. == Nimipäivä == Kaukon nimipäivä on 3. maaliskuuta. Suomalaisessa almanakassa nimi on ollut vuodesta 1908 lähtien (lukuun ottamatta vuosia 1941–1942). Aikoinaan kalentereissa on ollut sen rinnalla nimi Kaukomieli. == Vastineita == Kaukon yleinen kutsumanimi on Kake. Virossa etunimeä Kauko vastaa muoto Kaugo. Germaanien saagoissa esiintyy yleisimmän nykykäsityksen mukaan fiktiivinen Suomen kuningas Faravid. Nimi on tulkittu muinaisgermaanikieliseksi käännökseksi Kaukomieli-nimestä. ==Tunnettuja Kaukoja== ===Kauko etunimenä=== *Kauko Aalto (1934–2023), opettaja ja kirjailija *Kauko Ahlström (1914–1983), keilaaja, yleisurheilija ja kauppaneuvos *Kauko Aho (1922–2009), tekniikan tutkija ja konesuunnittelun professori *Kauko (Olavi) Ahonen, näyttelijä *Kauko Alajoki (s. 1947), lentopalloilija *Kauko Andersson (1913–1979), SDP:n kansanedustaja *Kauko Aromaa (1943–2019), kriminologi *Kauko Breilin (s. 1931), meijerialan yritysjohtaja ja teollisuusneuvos *Kauko Fomin (1947–2013), jääkiekkoilija *Kauko Haahtela (1906–1969), rehtori, kouluneuvos ja koulutoimenjohtaja *Kauko Hahtola (1927–2005), metsätieteilijä *Kauko Hakkarainen (1932–2020), jalkapalloilija *Kauko Harlos (1933–1998), moukarinheittäjä *Kauko Heikkilä (1910–1957), kirjailija *Kauko Heikkilä (1897–1985), kommunistipoliitikko *Kauko Heikkinen (s. 1938), Keskustan kansanedustaja *Kauko Heikkinen (s. 1938), telinevoimistelija *Kauko Helovirta (1924–1997), näyttelijä *Kauko Heuru (1936–2023), oikeustieteen apulaisprofessori ja Huittisten ja Kuopion ent. kaupunginjohtaja *Kauko Hjerppe (1926–1996), SKDL:n kansanedustaja, ministeri ja maaherra *Kauko Holma (1911–1984), maanviljelijä, järjestöjohtaja ja maanviljelysneuvos *Kauko Huikuri (1935–2013), lääkäri ja painiurheilun järjestöjohtaja *Kauko Huttunen (1938–2009), hovioikeudenneuvos, raastuvanoikeuden pormestari ja käräjäoikeuden laamanni *Kauko Hynninen (1933–1989), näyttelijä *Kauko Hänninen (1930–2013), soutaja ja olympiamitalisti *Kauko Ikonen (1898–1993), jääkärieversti *Kauko Ikävalko (1920–2004), juristi, yritysjohtaja ja teollisuusneuvos *Kauko Jalkanen (1918–2007), miekkailija *Kauko Jouppila (1921–2012), kiekonheittäjä *Kauko Juhantalo (1942–2020), keskustalainen poliitikko ja ministeri *Kauko Jämsén (s. 1943), suurlähettiläs *Kauko Järvinen (1903–1980), kaivostekniikan professori *Kauko Kaasila (1928–2018), diplomi-insinööri ja toimitusjohtaja *Kauko Kahila (1920–2013), amerikansuomalainen pasunisti *Kauko Kanervo (1911–1977), kirkkoherra ja sotilaspastori *Kauko Kangasniemi (1942–2013), painonnostaja *Kauko Kare (1914–1996), kirjailija, toimittaja, kääntäjä ja kustantaja *Kauko Kartano (1923–2008), insinööri, yritysjohtaja ja kauppaneuvos *Kauko Karvonen (1895–1948), jääkiekkovaikuttaja *Kauko Kauppinen (1940–2023), koripalloilija *Kauko Kiisseli (1912–1981), kreikkalais- roomalaisen tyylin painija *Kauko Kokko (1923–2016), arkkitehti *Kauko Kokkonen (1916–1992), näyttelijä *Kauko Korpela (1931–2022), jääpalloilija, jalkapalloilija ja maahockeypelaaja *Kauko Korpela (1927–2016), geologian professori *Kauko Kortelainen (s. 1933), kuvanveistäjä *Kauko Kotivuori (1922–1999), kirjailija *Kauko Kouvalainen (1930–2022), lääkäri ja lastentautiopin professori *Kauko Kuismanen (1921–2015), eversti *Kauko Kula (1919–1983), kirjallisuudentutkija, toimittaja, tiedottaja ja kirjallisuuskriitikko *Kauko Kuosma (1926–2013), pianotaiteilija ja pianopedagogi *Kauko Kuosmanen (1913–2007), yrittäjä, yritysjohtaja ja kauppaneuvos *Kauko Kyyrö (1907–1971), professori ja kirjallisuuden tutkija *Kauko Kärkkäinen (1921–1988), pappi ja opettaja *Kauko Käyhkö (1916–1983), laulaja *Kauko Laajoki (s. 1940), geologian ja mineralogian professori *Kauko Laasonen (s. 1951), jousiampuja *Kauko Laitinen (s. 1951), Itä-Aasian kulttuurien tutkija *Kauko Laukkonen (1935–2009), lyömäsoittaja ja musiikinopettaja *Kauko Laurikainen (1924–1993), näyttelijä ja teatteriohjaaja *Kauko Lehtinen (1925–2012), taidemaalari *Kauko Leiviskä (s. 1950), prosessitekniikan professori *Kauko-Aatos Leväaho (1925–2022), urheilutoimittaja *Kauko Lindfors (s. 1961), elokuvaleikkaaja, äänisuunnittelija, äänittäjä, käsikirjoittaja ja ohjaaja *Kauko Lumiaho (s. 1945), keskimatkojen juoksija *Kauko K. Luoma (1918–2000), metsänhoitaja, virkamies ja metsäneuvos *Kauko Lusenius (1916–2002), estejuoksija *Kauko Maijala (1924–2006), yritysjohtaja ja vuorineuvos *Kauko Mansikka (1932–1996), fysiikan professori *Kauko Meriläinen (1922–2009), geologi *Kauko Mikkonen (1941–2019), maantieteen professori *Kauko Moisio (1928–2007), taidetakoja ja seppä *Kauko Muje (1936–2023), säveltäjä, laulaja ja toimittaja *Kauko Mäkinen (1927–1968), jääkiekkoilija *Kauko Mäkinen (1918–1990), kuljetusalan yrittäjä ja liikenneneuvos *Kauko Mäkinen (s. 1937), hammaslääketieteen emeritusprofessori *Kauko Mäntylä (1918–1983), vanhoillislestadiolainen pappi *Kauko Nieminen (1929–2010), harrastelijaluonnontieteilijä *Kauko Nieminen (s. 1979), moottoripyöräilijä *Kauko Nissinen (1911–1993), insinööri ja pesäpalloilija *Kauko Nurminen, Gee (1927–1989), pakinoitsija *Kauko Nyström (1933–2009), seiväshyppääjä ja kymmenottelija *Kauko Oikarinen (1922–1997), maastohiihtäjä *Kauko Parkkinen (s. 1939), työmarkkinajuristi ja tietokirjailija *Kauko Parviainen (s. 1949), metsänhoitaja, yritysjohtaja ja metsäneuvos *Kauko Pekuri (1912–1998), kestävyysjuoksija *Kauko Pirinen (1915–1999), historiantutkija *Kauko Pouttu (1934–2023), yritysjohtaja ja teollisuusneuvos *Kauko Pöyhönen (1918–1970), kenraaliluutnantti *Kauko Rahko (1933–2020), diplomi-insinööri, tekniikantutkija ja puhelintekniikan professori *Kauko ”Kake” Randelin (s. 1955), iskelmälaulaja *Kauko Rantala (1931–1981), taidemaalari ja taidegraafikko *Kauko Rastas (1925–2007), yritysjohtaja ja vuorineuvos *Kauko Riikonen (1927–2010), kolmiloikkaaja *Kauko Roine (1935–1982), eläinlääkäri ja professori *Kauko Rummukainen (1921–2008), sotaveteraani *Kauko Räike (1936–2005), kuvanveistäjä, professori ja Kankaanpään taidekoulun perustaja *Kauko Räsänen (1919–1983), kenraaliluutnantti *Kauko Kalervo Räsänen (1926–2015), kuvanveistäjä *Kauko Röyhkä (oik. Jukka-Pekka Välimaa) (s. 1959), muusikko ja kirjailija *Kauko Saarentaus (1923–1998), toimittaja, tietokirjailija ja tietovisailujen vetäjä *Kauko Saari (s. 1940), muusikko *Kauko Salmenkallio (1925–2012), rehtori, tietokirjailija ja kouluneuvos *Kauko Salminen (1925–1999), yritysjohtaja ja teollisuusneuvos *Kauko Salo (1922–2006), pesäpalloilija *Kauko Salomaa (1928–2016), pikaluistelija *Kauko Salovaara (1916–2003), opettaja, koulun- ja järjestöjohtaja ja maanviljelysneuvos *Kauko Seppälä (1923–1996), insinööri, yritysjohtaja ja teollisuusneuvos *Kauko Simonen (s. 1951), laulaja ja vuoden 1985 tangokuningas *Kauko Sipponen (1927–2019), professori, kansliapäällikkö ja Keski-Suomen läänin maaherra 1976–1985 *Kauko Sorjonen (s. 1942), yritysjohtaja ja mesenaatti *Kauko Talpo (1902–1985), taidemaalari *Kauko Tamminen (1920–1989), SKDL:n kansanedustaja *Kauko Veikko Tamminen (1882–1946), pappi, virsirunoilija ja kristillinen kirjailija *Kauko Taskila (1943–2003), upseeri, prikaatinkenraali ja sotilasläänin komentaja *Kauko Tekonen (1908–1956), pianisti ja haitaristi *Kauko Tervamäki (1917–2009), kansakoulunopettaja ja toimittaja *Kauko Tiili (1912–1987), tykistöupseeri ja muistelmakirjailija *Kauko Tulonen (1914–2012), metsänhoitaja, yritysjohtaja ja metsäneuvos *Kauko Tuomala (1918–1944), Mannerheim-ristin ritari *Kauko Tuupainen (s. 1940), perussuomalaisten ent. kansanedustaja *Kauko Uusila (s. 1962 tai 1963), helluntailainen pastori ja kirkkokunnan johtaja *Kauko Uusitalo (1921–1988), insinööri, yritysjohtaja ja kauppaneuvos *Kauko Vahe (1920–1993), päätoimittaja, opetusneuvos ja toimitusjohtaja *Kauko Vainio (1914–2000), viulisti ja kirjailija *Kauko Vainio (1913–1989), ortopedi ja professori *Kauko Viitamäki (1923–2014), harmonikansoittaja ja jazzmuusikko *Kauko Vilanti (1915–1974), Mannerheim-ristin ritari *Kauko Virtanen (1933–2022), hammaslääkäri ja proteesiopin professori *Kauko-Uolevi Virtanen (1926–2011), toimittaja ja kirjailija *Kauko Vuorensola (1923–2007), näyttelijä ja televisio-ohjaaja *Kauko Väyrynen (1925–2004), opperalaulaja ja näyttelijä *Kauko Wahlstén (1923–2001), soutaja ja olympiamitalisti *Kauko Valta Ylänne (1927–1990), näytelmäkirjailija === Kauko sukunimenä === *Joni Kauko (s. 1990), jalkapalloilija *Jorma Kauko (1913–1987), rovasti ja kirjailija *Olavi Kauko (1926–2010), musiikkitieteilijä ja -arvostelija *Petri Kauko (s. 1979), salibandyn pelaaja *Yrjö Kauko (1886–1974), kemian professori == Kuvitteellisia Kaukoja == *Kauko, Jouko Aholan esittämä hahmo televisiosarjassa Viikingit *Kauko Palmgren-Palmgren, kirjailija ja entinen vanki televisiosarjassa Pasila ==Muita Kaukoja== *Kino Kauko, Yle Teeman keskiviikon myöhäisillan pitkien elokuvien sarja ==Lähteet== Luokka:Etunimet Luokka:Sukunimet